Αμρ ιμπν Ουθμάν

Ο Αμπού Ουθμάν Αμρ ιμπν Ουθμάν ιμπν Αφάν αλ-Ουμαβί ( αραβ.:     ) ήταν γιος τού χαλίφη Οθμάν και έπαιξε πολιτικούς και στρατιωτικούς ρόλους κατά τη διάρκεια των χαλιφειών τού Μουαβίγια Α΄ (βασ. 661–680 ), Γιαζίντ Α΄ (βασ. 680–683 ) και Μαρουάν Α΄ (βασ. 684–685 ).

 Ο βίος του 
Ο Αμρ ήταν γιος τού χαλίφη Οθμάν (βασ. 644–656 ) από τη φυλή Ομεϋαδών τής φυλής Κουραΐς και τής συζύγου του Ουμ Αμρ μπιντ Τζουντάμπ ιμπν Αμρ τής φυλής Νταούς τής φυλής Αζντ.  Γεννήθηκε κατά τη διάρκεια τής βασιλείας τού προκάτοχου τού Οθμάν, χαλίφη Ουμάρ (βασ. 634–644 ).  Οι βιογραφικές λεπτομέρειες για τον Αμρ συχνά συγχέονται στις παραδοσιακές ισλαμικές πηγές με τον αδελφό τού Αμρ, τον Ουμάρ.  Ο ιστορικός αλ-Μπαλαντουρί (απεβ. 892) υποστηρίζει ότι ο Αμρ ήταν ο μεγαλύτερος γιος τού Ουθμάν που επέζησε τού χαλίφη, ο οποίος σκοτώθηκε το 656, και ο ιστορικός Μουσάμπ αλ-Ζουμπαϊρί (απεβ. 851) υποστηρίζει ότι ο Αμρ ήταν ο μεγαλύτερος από τούς γιους τού Ουθμάν που άφησε απογόνους,   ενώ οι ιστορικοί Ιμπν Χατζάρ αλ-Ασκαλανί (απεβ. 1492) και αλ-Καλκασαντί (απεβ. 1418) αποδίδουν και τα δύο γεγονότα στον Ουμάρ.  Ο αλ-Ζουμπαϊρί αναφέρει περαιτέρω, ότι ο Ουθμάν κατονόμασε ιδιωτικά τον Αμρ ως τον δεύτερο στη σειρά που θα τον διαδεχόταν ως χαλίφη, μετά τον κορυφαίο σύντροφο τού Μωάμεθ, τον αλ-Ζουμπαϊρ ιμπν αλ-Αβάμ. Ο Αμρ υποβιβάστηκε σε δεύτερο στη σειρά διαδοχής λόγω τού νεαρού τής ηλικίας του εκείνη την εποχή. Σύμφωνα με τον σύγχρονο ιστορικό Βίλφερντ Μάντελουνγκ, αυτή η διαθήκη τού Ουθμάν πιθανότατα συντάχθηκε κατά τη διάρκεια τής ασθένειάς του το έτος 644/45, και απορρίφθηκε, μόλις ο Ουθμάν ανέκτησε την υγεία του. 

Κατά τη διάρκεια τής διακυβέρνησης τού χαλίφη Μουαβίγια Α΄, ο οποίος είχε την έδρα του στη Δαμασκό (βασ. 661–680 ), ιδρυτής τού χαλιφάτου των Ομεϋαδών, ο Αμρ νυμφεύτηκε την κόρη του Ράμλα, και έζησαν στη Μεδίνα, την πρώην πρωτεύουσα τού πατέρα τού Αμρ.  Ο Αμρ και ο Μουαβίγια πιθανότατα διατήρησαν φιλικούς δεσμούς για μεγάλο μέρος τής βασιλείας τού χαλίφη, αλλά μπορεί να αναπτύχθηκε λανθάνουσα ένταση μεταξύ τους, λόγω των υποψιών τού Μουαβίγια για τις φιλοδοξίες τού Αμρ για το χαλιφάτο, και τής επιρροής τού συγγενή τους των Ομεϋαδών, Μαρουάν ιμπν αλ-Χακάμ, στον Αμρ για την επιδίωξη τού χαλιφάτου.  Ο σύγχρονος ιστορικός Ασάντ Κ. Αχμέτ θεωρεί αυτούς τούς ισχυρισμούς δύσκολο να «επαληθευτούν ή να διαψευσθούν».  Ο ρόλος τού Αμρ στη Μάχη τής αλ-Χάρα το 683 μεταξύ τού συριακού στρατού τού γιου και διαδόχου τού Μουαβίγια, Γιαζίντ Α΄ (βασ. 680–683 ) και η αναφορά των κατοίκων τής Μεδίνας που κήρυξαν εξέγερση εναντίον τού χαλίφη στις παραδοσιακές πηγές, είναι ασυνεπής: ο αλ-Μπαλαντουρί υποστηρίζει ότι ο Αμρ πολέμησε στο πλευρό των Μεδινέζων, και στη συνέχεια επιπλήχθηκε και μαστιγώθηκε από τον νικητή Σύριο στρατηγό Μουσλέμ ιμπν Ουκμπά. Ο Αβανά ιμπν αλ-Χακάμ υποστηρίζει, ότι ο Αμρ δεν εκδιώχθηκε με τούς υπόλοιπους Ομεϋάδες τής Μεδίνας, παρέμεινε στην πόλη, και τιμωρήθηκε από τον Ιμπν Ουκμπά. Ενώ ο Αμπού Μιχνάφ ισχυρίζεται, ότι ο Αμρ εκδιώχθηκε με τούς Ομεϋάδες, αλλά αρνήθηκε να αποκαλύψει πληροφορίες σχετικά με την άμυνα τής Μεδίνας, όπως ζήτησε ο Ιμπν Ουκμπά. 

Αφού ο Μαρουάν, ο οποίος είχε εκδιωχθεί από τη Μεδίνα το 683, εξελέγη χαλίφης από τούς Σύριους πιστούς των Ομεϋαδών το 684, ο Αμρ αρνήθηκε να αναγνωρίσει το χαλιφάτο του.  Παρ' όλα αυτά, υπήρχαν προφανώς στενοί δεσμοί μεταξύ τού Αμρ και τού κλάδου τού Μαρουάν. Ο Αμρ ή Ουμάρ ήταν νυμφευμένος με την ανιψιά τού Μαρουάν, Ουμ Κουλθούμ μπιντ αλ-Χαρίθ ιμπν αλ-Χακάμ , και πάντρεψε την κόρη του Ουμ Αγιούμπ με τον γιο και διάδοχο τού Μαρουάν, χαλίφη Αμπντ αλ-Μαλίκ (βασ. 685–705).  Ο Αμρ συνέχισε να ζει στη Χετζάζ και απεβίωσε στη Μίνα. 

 Οικογένεια 
Από τον γάμο του με τη Ράμλα, ο Αμρ απέκτησε δύο γιους:
 τον Ουθμάν και τον Χαλίντ. Ο πρώτος απεβίωσε άτεκνος, ενώ ο Χαλίντ έγινε αξιωματούχος τής Μεδίνας με αρκετούς απογόνους, που σφυρηλάτησαν ισχυρούς συζυγικούς, πολιτικούς και οικονομικούς δεσμούς με την υπόλοιπη οικογένεια των Ομεϋαδών στη Συρία και τη Μεδίνα.  

Ο Αμρ απέκτησε έναν γιο ονόματι:
 Ουμάρ από μία σκλάβα. Αν και υπάρχει ελάχιστη αναφορά στον Ουμάρ στα ιστορικά αρχεία, ο γιος του:
 Αμπντ Αλάχ αλ-Αρτζί, έγινε ένας γνωστός ποιητής των Ομεϋαδών στη Μεδίνα, πολέμησε στις αντι-Ρωμαϊκές εκστρατείες τού στρατηγού των Ομεϋαδών Μασλαμά ιμπν Αμπντ αλ-Μαλίκ, φυλακίστηκε για κατανάλωση κρασιού, και απεβίωσε σε φυλακή τής Μεδίνας κατά τη διάρκεια τής βασιλείας τού χαλίφη Χισάμ. 

 Αναφορές 

 Βιβλιογραφία 



Κατηγορία:Δυναστεία των Ομεϋαδών